cyanic-selkie/wikianc huggingface dataset:
'জিগ্স-মেদ-র্গ্যাল-ম্ত্শান
'জিগ্স-মেদ-র্গ্যাল-ম্ত্শান (১৭৭৩-১৮৫০) তিব্বতের আমদো অঞ্চলের ব্লা-ব্রাং-ব্ক্রা-শিস-'খ্যিল বৌদ্ধবিহারের  ছাব্বিশতম প্রধান ছিলেন।
মূসার আইন
মুসার আইন বা Law of Moses (תֹּורַת מֹשֶׁה Torat Moshe), মোসইক ল’ বলা হয়। প্রাথমিকভাবে ইহুদীদের ধর্মগ্রন্থ ’তোরাহ’ এ বর্ণিত আইনকে নির্দেশ করে। ঐতিহ্যগতভাবে ধর্মগ্রন্থটি ইহুদী ধর্মের প্রবর্তক মূসা নবীর লেখা বলে ধারণা করা হলেও, অধিকাংশ পন্ডিতগন একাধিক লেখক দ্বারা এই গ্রন্থ লেখ হয়েছে বলে মত দিয়েছে।
পরিভাষা
মূসার আইন বা Torah of Moses (Hebrew:, Torat Moshe, Septuagint νόμος Μωυσῆ, nómos Mōusē, অথবা বাইবেলের কিছু ইংরেজি অনুবাদে, ’মূসার শিক্ষা’ হিসাবে উল্লেখ করা হয়েছে। বুক অব জশুয়াতে "Teachings of Moses" এর উল্লেখ পাওয়া যায়। , যেখানে জশুয়া ইবাল পর্বতের পাথরের স্থম্ভে হিব্রুতে লিখেছে, "Torat Moshe "। এর পর আরো লেখা হয়েছে, "অতঃপর তিনি যা শেখানো হয়েছে তার সব পাঠ করলেন, আশির্বাদ ও অভিশাপ, যেমন পবিত্র পুস্তক, তোরাহ তে লেখা হয়েছে।'' (Joshua 8:34)."
হিব্রু বাইবেলে ১৫ বার এর উল্লেখ পাওয়া যায়।
শফিক তুহিন
শফিক তুহিন (জন্ম: ২৭ জুলাই, ১৯৭৬) বাংলাদেশের জনপ্রিয় গীতিকার, সুরকার ও সংগীত শিল্পী। সেরা গীতিকার হিসেবে তিনি ২০১১ সালে জাতীয় চলচ্চিত্র পুরস্কার লাভ করেন। এছাড়া শ্রেষ্ঠ গীতিকার ও সুরকার হিসেবে চারবার সিটিসেল-চ্যানেল আই মিউজিক অ্যাওয়ার্ডস পুরস্কার পেয়েছেন। তিনি সহস্রাধিক গান রচনা করেছেন এবং দুই শতাধিক গানের সুরারোপ করেছেন।
জন্ম ও শিক্ষাজীবন
শফিক তুহিনের জন্ম চুয়াডাঙ্গা জেলার সদর উপজেলার সাদেক আলী মল্লিক পাড়ায়। তার বাবার নাম এম, এ সবুর এবং মায়ের নাম হালিমা খাতুন। পরিবারের সদস্য চার ভাই দুই বোন। তিনি দর্শনা কেরু উচ্চ বিদ্যালয় থেকে মাধ্যমিক এবং ঢাকা বিজ্ঞান কলেজ থেকে উচ্চ মাধ্যমিক পড়াশোনা করেন। ঢাকা বিশ্ববিদ্যালয় থেকে মৃত্তিকা বিজ্ঞানে স্নাতকোত্তর ডিগ্রি লাভ করেন তিনি।
কর্মজীবন
শফিক তুহিন বর্তমানে গীতিকার, সংগীত পরিচালক ও কণ্ঠশিল্পী হিসেবে কাজ করছেন।
অ্যান্টার্কটিক মাইক্রোনেশনাল ইউনিয়ন
অ্যান্টার্কটিক মাইক্রোনেশনাল ইউনিয়ন (সংক্ষেপে এএমইউ) একটি আন্তঃক্ষুদ্ররাষ্ট্রীয় সংস্থা যা অ্যান্টার্কটিকার মাইক্রোন্যাশনাল বা ক্ষুদ্ররাষ্ট্রসম্পর্কিত বিষয়গুলিকে নিয়ন্ত্রণ করার লক্ষ্যে কাজ করে। এএমইউর উদ্দেশ্য হলো অন্যান্য দাবিদারদের বিরুদ্ধে সদস্যদের দাবি রক্ষা করা।
ইতিহাস
এএমইউ ৬ ডিসেম্বর ২০০৮ সালে আনুষ্ঠানিকভাবে ফিনিজমন্ড, মেরি স্টেট এবং ফিল্যান্ড্রেনসিসের গ্র্যান্ড ডুচির সমন্বয়ে গ্রুপো দেল অ্যাকুয়েরদো মাইক্রোনেশনাল আন্টার্ক্টিকো (গামা) হিসেবে প্রতিষ্ঠিত হয়েছিল । গ্রেট মাইক্রোন্যাশনাল অ্যান্টার্কটিক যুদ্ধ হিসাবে পরিচিত ওয়েস্টার্কটিকার জোন লরেন্সের বিরুদ্ধে ফিনিজমন্ড, মেরি স্টেট এবং ফ্লানড্রান্সিসের মধ্যে বিরোধের ফলস্বরূপ গামা প্রতিষ্ঠিত হয়েছিল। এই দ্বন্দ্বটি ২৪ শে সেপ্টেম্বর, ২০১০ এ নিরসন হয়েছিল, যখন ফ্লানড্রেনসিসের নিয়েলস এবং ওয়েস্টার্ক্টিকার প্রতিষ্ঠাতা ট্র্যাভিস ম্যাকহেনরি পশ্চিম-অ্যান্টার্কটিক চুক্তিতে স্বাক্ষর করে এএমইউতে যোগদান করেছিলেন। বেশ কয়েকটি সংস্কার ও নিষ্ক্রিয়কালীন সময়কাল পার করার পর, এএমইউ ২০২০ খ্রিষ্টাব্দের ২৪ ফেব্রুয়ারি তার বর্তমান অবস্থা পৌঁছে। ২০১৪ সালের সেপ্টেম্বরের পর থেকে এএমইউয়ের প্রশাসনিক জেনারেল হন লস্টিসল্যান্ডের রাষ্ট্রপতি ইয়ারোস্লাভ মার, যিনি ২০২০ সালের ফেব্রুয়ারি মাসে নতুন মেয়াদে পুনরায় নির্বাচিত হন।
সদস্যসমূহ
সংস্থার নিম্নলিখিত সদস্য রয়েছে:
পূর্ব পাকিস্তান বিমান অভিযান ১৯৭১
১৯৭১ সালে পূর্ব পাকিস্তানের স্বাধীনতা সংগ্রাম ও ভারত-পাকিস্তান সংঘাতে মুক্তিবাহিনীর কার্যক্রমের অগ্রগতির জন্য ভারতীয় বিমানবাহিনী ও বাংলাদেশ বিমানবাহিনী বিমান প্রতিরক্ষা, স্থল সমর্থন, সরবরাহসহ বেশ কিছু উদ্দেশ্যে মিলিতভাবে পূর্ব পাকিস্তান বিমান অভিযান (অপারেশন ক্যাকটাস লিলি নামেও পরিচিত) পরিচালনা করে। আনুষ্ঠানিক যুদ্ধ ঘোষণার পূর্বেই বিবাদমান বৈমানিক শক্তিধর পক্ষসমূহ বিবাদে জড়িয়ে পড়ে। ভারতীয় বিমানবাহিনী মুক্তিবাহিনীকে একটি লাইট বিমান (কিলো ফ্লাইট নামে পরিচিত) সংগঠনে সাহায্য করেছিল, যা পাকিস্তান বিমানবাহিনীর বিদ্রোহী বাঙালি বৈমানিক ও প্রকৌশলীদের দ্বারা লোকসজ্জ্বিত এবং পরিচালিত হত। ৩রা ডিসেম্বরে ভারত ও পাকিস্তানের আনুষ্ঠানিক যুদ্ধ শুরু হওয়ার পূর্ব পর্যন্ত বিমানবাহিনীর এই বিভাগটি বাংলাদেশে প্রতিরোধের জন্য আক্রমণ পরিচালনা করত।
পটভূমি
১৯৭১ সালের ৩রা ডিসেম্বর থেকে ১৬ই ডিসেম্বর পর্যন্ত মুক্তিবাহিনী ও পাকিস্তানি সেনাবাহিনীর মধ্যে তীব্র লড়াই কেবল ১৪ দিন স্থায়ী হয়। এ সময়ের মধ্যে মিত্র বাহিনীর নির্ধারিত লক্ষ্যসমূহ সাধন এবং ভারতীয় সেনাবাহিনী, বিমানবাহিনী, নৌবাহিনী এবং মুক্তিবাহিনীর চমৎকার সমন্ব্য় সাধিত হওয়ার কারণে যুদ্ধের দ্রুত সমাপ্তি সম্ভব হয়েছিল। প্রতিদ্বন্দ্বী দুই বিমানবাহিনীর মধ্যে পশ্চিম পাকিস্তানে লংইয়ালার যুদ্ধ, অপারেশন ট্রাইডেন্ট এবং বিমান ঘাঁটিসমূহে আক্রমণ পরিচালিত হয় যা বিংশ শতকের যুদ্ধনীতিকে সংজ্ঞায়িত করতে সাহায্য করেছিল। অপরদিকে, পূর্ব পাকিস্তান ভারতীয় বাহিনী ও মুক্তিবাহিনীর দ্বারা অধিকৃত হিসেবে চিহ্নিত হতে শুরু করেছিল। এর দুটো কারণ ছিল। প্রথম এবং গুরুত্বপূর্ণ কারণ ছিল বাঙালি জনগণ আওয়ামী লীগের নেতৃত্বে প্রতিরোধে অনেকাংশে সক্ষম হয়েছিল যা পাকিস্তানি বাহিনীকে দুর্বল করে ফেলে। দ্বিতীয়ত, ভারতীয় বিমানবাহিনী যুদ্ধের প্রথম থেকেই আধিপত্য বিস্তারে সক্ষম হয়।
পূর্ব পাকিস্তানের রণাঙ্গনঃ ঐতিহাসিক পটভূমি
পাকিস্তান ও ভারত ১৯৪৭ সালে কাশ্মীরে সংঘাতে জড়িয়ে পড়ার সময় উভয় দেশ সক্রিয় বিমানবাহিনীর অধিকারী থাকলেও, তখন পূর্ব পাকিস্তান বিমানযোগে কোনো আক্রমণ সংঘটন করেনি। সেই সময় পাকিস্তানি সকল বিমান শক্তিমত্তা পশ্চিম পাকিস্তানে মোতায়েন করা ছিল এবং ভারতও পশ্চিম রণক্ষেত্রে কর্তৃত্ব বিস্তারে নিবিষ্ট ছিল। যুদ্ধের সমাপ্তির পর ভারত পূর্ব পাকিস্তানের সীমান্তেও বিমানবাহিনীর সক্ষমতা বাড়াতে শুরু করে। ১৯৫৮ সালে কলকাতায় ইস্টার্ন অপারেশনাল গ্রুপ গঠত হয় যা পরবর্তী বছর একটি কমান্ডে উন্নীত হয়।  পরবর্তীতে ১৯৬২ সালে ভারত-চীন যুদ্ধে ইস্টার্ন এয়ার কমান্ড সদর দপ্তর শিলংয়ে স্থানান্তরিত হয়। চীনা আক্রমণের সম্ভাব্য হুমকি প্রতিহ্ত করতে বিমানবাহিনীর কর্মক্ষমতা বাড়ানোর জন্য স্কোয়াড্রন ও যুদ্ধবিমানের আধুনিকায়ন এবং কর্মক্ষম অবকাঠামো গঠনের জন্য ব্যাপক উদ্যোগ গ্রহণ করা হয়। এর বিপরীতে, পাকিস্তান হাই কমান্ড পূর্ব পাকিস্তানে মাত্র ১২ টি এফ-৮৬ কানাডাইর সাবের এর স্কোয়াড্রন নিযুক্ত করে। প্রদেশটিতে যখন বিমানবাহিনীর অবকাঠামোগত উন্নয়ন কেন্দ্রীয় সরকার দ্বারা বারবার উপেক্ষার শিকার হয়ে আসছিল, তখন ১৯৬৪ সালের অক্টোবরে ঢাকায় সাবেরগুলো  নিযুক্ত করা হয়। কিন্তু ১৯৬৫ সালের মধ্যে ভারতীয় বিমান বাহিনীর ইস্টার্ন এয়ার কমান্ডের অধীনে ৬টি যুদ্ধোপযোগী স্কোয়াড্রন ছিল।
১৯৬৫ সালের ভারত-পাকিস্তানঃ পূর্ব পাকিস্তানের রণাঙ্গন
১৯৬৫ সালে লড়াই শুরু হলে দুই দেশের বিমান বাহিনী পূর্ব পাকিস্তানের রণাঙ্গনে পরষ্পরকে লক্ষ্য করে আক্রমণ পরিচালনা করে। ভারতীয় বিমানবাহিনী পূর্ব পাকিস্তানের (চট্টগ্রাম, ঢাকা, লালমনিরহাট ও যশোর) বিমান ঘাঁটি ও বিমানবন্দরে বোমা বর্ষণ করলে পাকিস্তানি বিমানবাহিনী পশ্চিমবঙ্গে খড়গপুরের কাছে কালাইকুন্দার ভারতীয় বিমানবাহিনীর ঘাঁটিতে দুইটি সফল আক্রমণ চালাতে সক্ষম হয়। ৭ সেপ্টেম্বর পাকিস্তানি বিমানবাহিনী চারটি বিমানের অনুসরণে পাঁচটি বিমানের সহযোগে আক্রমণ চালিয়ে ঘটনাস্থলে কিছু ক্যানবেরা বোম্বার এবং ভ্যাম্পায়ার বিমান ধ্বংস করে। বিধ্বস্ত বিমানের সংখ্যা ২টি বলে ভারতীয় বিমানবাহিনী দাবি করে। পাকিস্তানি সূত্র অনুযায়ী ১টি এফ-৮৬ বিমান নিখোঁজ হয়।
স্প্রুস আইল্যান্ড (আলাস্কা)
স্প্রুস আইল্যান্ড (Еловый остров) হল মার্কিন যুক্তরাষ্ট্রের বৃহত্তম রাজ্য আলাস্কার কোডিয়াক দ্বীপপুঞ্জের একটি দ্বীপ। এটি কোডিয়াক দ্বীপের উত্তর-পশ্চিম কোণের সংকীর্ণ প্রণালী বরাবর অবস্থিত।
জনমিতি
স্প্রুস আইল্যান্ডের স্থল-আয়তন ৪৬.০৬৬কিমি²;(১৭.৭৮৬ বর্গ মি) এবং ২০০০ সালের জনগণনা অনুযায়ী দ্বীপটির জনসংখ্যা মাত্র ২৪২, অধিকাংশ মানুষ দ্বীপটির দক্ষিণ-পশ্চিমে অবস্থিত ওউজিনকিই শহরে বসবাস করে।
ইতিহাস
ডান|থাম্ব|রাশিয়ান অর্থোডক্স চার্চের মঠ, মংক'স উপহ্রদ, আইকন উপসাগর, স্প্রুস আইল্যান্ড ১৮০৮ থেকে ১৮১৮ সালের মধ্যে স্প্রুস আইল্যান্ড ছিল খ্রিস্টান পাদ্রি হেরমানের আশ্রম। হেরমানকে পরবর্তীকালে একজন সন্ত হিসেবে সম্মানিত করা হয় এবং আমেরিকায় অর্থোডক্স চার্চের প্রসারে তাকে প্রধান ব্যক্তিত্ব হিসেবে পরিগণিত করা হয়েছিল। সেন্ট হেরমান এই দ্বীপের নাম দেন "নিউ ভালাম"(Ново-Валаамский)। উক্ত কারণে দ্বীপটি অর্থোডক্স খ্রিস্টানদের তীর্থক্ষেত্র।
২০০৮ সালে উত্তর সাইবেরিয়ার ইয়াকুট্স্ক শহরের মেয়রের পরিচালিত একটি গবেষক দল দাবি করে যে স্প্রুস আইল্যান্ড রাশিয়ান অর্থোডক্স চার্চের অন্তর্ভুক্ত কারণ আলাস্কা ক্রয়ের সময় দ্বীপটির কর্তৃপক্ষ রাশিয়ান সাম্রাজ্যের কাছে ছিল না।
চার্লি স্মিথ
চার্লস জেমস এডওয়ার্ড স্মিথ (জন্ম: ২৫ ডিসেম্বর, ১৮৭২ - মৃত্যু: ২৭ মার্চ, ১৯৪৭) কেপ উপনিবেশের গ্যামটুস রিভার এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯০২ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল দলের প্রতিনিধিত্ব করেন চার্লি স্মিথ। দলে তিনি মূলতঃ ডানহাতি ব্যাটসম্যান হিসেবে খেলতেন।
খেলোয়াড়ী জীবন
১৮৯৩-৯৪ মৌসুম থেকে ১৯০৪-০৫ মৌসুম পর্যন্ত চার্লি স্মিথের প্রথম-শ্রেণীর খেলোয়াড়ী জীবন চলমান ছিল। ১৯০২ সালে অস্ট্রেলিয়া একাদশের বিপক্ষে ট্রান্সভাল পঞ্চদশের সদস্যরূপে ৫৮ ও অপরাজিত ৭১ রানের ইনিংস খেলেছেন।
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন চার্লি স্মিথ। সবগুলো টেস্টই অস্ট্রেলিয়ার বিপক্ষে খেলেছিলেন। তিন টেস্টে অংশ নিয়ে ২১.২০ গড়ে ১০৬ রান তুলেন। ব্যক্তিগত সর্বোচ্চ করেন কেপ টাউন টেস্টে ৪৫ রান। ১১ অক্টোবর, ১৯০২ তারিখে জোহেন্সবার্গে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ৮ নভেম্বর, ১৯০২ তারিখে কেপ টাউনে একই দলের বিপক্ষে সর্বশেষ টেস্টে অংশ নেন তিনি।
ব্যক্তিগত জীবন
চার্লি স্মিথের পিতা জেমস দুইবার বিবাহ করেন। প্রথম পত্নীর সংসারে দুই পুত্র ছিল। স্ত্রীর মৃত্যুর পর তিনি পুনরায় বিবাহ বন্ধনে আবদ্ধ হন। দ্বিতীয় পত্নীর সংসারে পাঁচ সন্তান ছিল। তন্মধ্যে, হ্যারি স্মিথ ট্রান্সভালের পক্ষে প্রথম-শ্রেণীর ক্রিকেট খেলায় অংশ নিয়েছিলেন।
২৭ মার্চ, ১৯৪৭ তারিখে ৭৪ বছর বয়সে গটেংয়ের জুবার্ট পার্ক এলাকায় চার্লি স্মিথের দেহাবসান ঘটে।
ভভিনাম
লোগো
ভভিনাম হাত, কনুই, পা, হাঁটু এবং অস্ত্র যেমন তলোয়ার, ছুরি, ছেনি, নখর, পাখার ব্যবহার জড়িত।
ইউনিফর্ম
পরবর্তী বছরগুলিতে, ভিয়েতনামে রাজনৈতিক অস্থিরতা বৃদ্ধি পায়; সিস্টেমের জাতীয়তাবাদী রাজনৈতিক অভিমুখের কারণে, শিল্পটি দমনের মধ্যে পড়ে।
এর উপর ভিত্তি করে, ছাত্রের লক্ষ্য যুদ্ধে এবং দৈনন্দিন জীবনে কঠোর এবং নরম একত্রিত করার ক্ষমতা বিকাশ করা। এর উদ্দেশ্য হল শারীরিক সক্ষমতার পাশাপাশি শিক্ষার্থীর আত্মার বিকাশ ঘটানো। আত্মরক্ষার কৌশলগুলি অস্ত্রবিহীন আক্রমণগুলির বিরুদ্ধে প্রতিরক্ষাকে কভার করে যেমন পেছন থেকে শ্বাসরোধ করা এবং ছুরি বা তলোয়ার দিয়ে সজ্জিত আক্রমণকারীদের বিরুদ্ধে প্রতিরক্ষা।right|thumbnail|Flying scissors to the neck. The opponent is forced to the ground with a twist of the body. ১৯৩৮-১৯৬৪ সাল পর্যন্ত, কোন অফিসিয়াল ইউনিফর্ম ছিল না। ১৯৬৪ সালে, মাস্টাররা প্রথম কাউন্সিল সংকেত লিপিবদ্ধ করে। নীল রঙ ইউনিফর্মের জন্য অফিসিয়াল রঙ হিসেবে গৃহীত হয়
অ্যাসাসিন'স ক্রিড (ভিডিও গেম)
অ্যাসাসিন'স ক্রিড হলো ইউবিসফট মন্ট্রিয়ল কর্তৃক বিকশিত এবং ইউবিসফট দ্বারা প্রকাশিত একটি অ্যাকশন-অ্যাডভেঞ্চার ভিডিও গেম। এটি অ্যাসাসিন'স ক্রিড সিরিজের প্রথম গেম। গেমটি ২০০৭ সালের নভেম্বরে প্লেস্টেশন ৩ এবং এক্সবক্স ৩৬০ এর জন্য এবং ২০০৮ সালের এপ্রিল মাসে মাইক্রোসফট উইন্ডোজে প্রকাশিত হয়েছিল। এছাড়াও, গেমটি পিছানো সামঞ্জস্যের মাধ্যমে এক্সবক্স ওয়ান কনসোলগুলিতে খেলা যায়।
এই গেমের পটভূমি বাস্তব-জগতের ঘটনাগুলির একটি কাল্পনিক ইতিহাস নিয়ে নির্মিত এবং স্বাধীন ইচ্ছায় শান্তির জন্য লড়াইকারী অ্যাসাসিন এবং টেম্পলারদের, যারা নিয়ন্ত্রণের মাধ্যমে শান্তি কামনা করে তাদের মধ্যে বহু শতাব্দী পুড়নো সংগ্রামকে অনুসরণ করা হয়েছে। গেমটি মূলত ১১৯৯ সালে পবিত্র ভূমিতে তৃতীয় ক্রুসেড চলাকালে ঐতিহাসিক ইসলামিক হাশাশিন সম্প্রদায়ের উপর ভিত্তি করে অ্যাসাসিনদের গোপন সংগঠনকে ঘিরে তৈরি করা হয়েছে।
লখনউ–মোরাদাবাদ রেলপথ
লখনউ–মোরাদাবাদ রেলপথ (এটি লখনউ–মোরাদাবাদ প্রধান রেলপথ নামেও পরিচিত) ভারতের উত্তরপ্রদেশ রাজ্যের লখনউ ও মোরাদাবাদ রেল স্টেশন দুটিকে সংযুক্ত করে। রেলপথটি উত্তর রেলের প্রশাসনিক আওতাধীন।
ইতিহাস
লখনউয়ের সাথে বারাণসীর সংযোগ স্থাপনের পরে, লখনউয়ের পশ্চিমে অওধ-রোহিলখণ্ড রেলপথের কাজ শুরু হয়। লখনউ থেকে সান্দিলা ও তারপরে হারদোই পর্যন্ত রেলপথ নির্মাণের কাজ ১৮৭২ সালে শেষ হয়। বরেলি পর্যন্ত রেলপথটি ১৮৭৩ সালে সম্প্রসারিত হয়। মোরাদাবাদকে চান্দৌসীর সাথে সংযুক্তকারী একটি রেলপথ ১৯৭২ সালে নির্মিত হয় এবং এটি ১৮৭৩ সালে বরেলি পর্যন্ত প্রসারিত হয়। বরেলি-মোরাদাবাদ কর্ড রেলপথের নির্মাণ কাজ ১৮৯৪ সালে সম্পন্ন হয়। একটি শাখা রেলপথ ১৮৯৪ সালে চাঁদৌসিকে আলীগড়ের সাথে যুক্ত করে।
একটি সংক্ষিপ্ত ২৪ কিলোমিটার (১৫ মাইল) রেলপথ রাজা কা সাহসপুরকে সম্ভল হাতিম সরাইয়ের সাথে যুক্ত করে।
বিদ্যুতায়ন
৩২৬ কিলোমিটার (২০৩ মাইল) দীর্ঘ মোরাদাবাদ–শাহজাহানপুর–লখনউ রেলপথ হল একটি বিদ্যুতায়িত দ্বৈত রেলপথ।
৬৩৬ কিলোমিটার (৩৯৫ মাইল) দীর্ঘ মুঘলসরাই-মোরাদাবাদ রেলপথের বিদ্যুতায়ন ২০১৩ সালে শেষ হয়। চাঁদৌসি-বরেলি বিভাগ সহ মোরাদাবাদ-আলীগড় রেলপথের বৈদ্যুতিকরণের জন্য জরিপের অনুমোদিত ২০১২–১৩ সালের বাজেটে প্রদান করা হয়।
শেড
লখনউয়ের ডিজেল লোকো শেড বা আলমবাগ ডিজেল শেডে ডব্লিউডিএম-২, ডব্লিউডিডিএম-৩এ, ডব্লিউডিডিএম-৩ডি, ডব্লিউডিডিজি-৩এ ও ডব্লিউডিডিজি-৪ সহ ১৬০+ লোকোমোটিভ রয়েছে। চরবাগ লোকোমোটিভ ওয়ার্কশপ পর্যায়ক্রমিক ভাবে সংস্কারের কাজসমূহ পরিচালনা করে।
গতিসীমা
মোরাদাবাদ–লখনউ রেলপথকে "ডি-শ্রেণি"ভুক্ত রেলপথ হিসাবে শ্রেণিবদ্ধ করা হয় এবং এই রেলপথে ট্রেনগুলি সর্বোচ্চ ১০০ কিলোমিটার/ঘণ্টা গতিতে চলাচল করতে পারে।
যাত্রী চলাচল
এই রেলপথে লখনউ চরবাগ, বরেলি ও মোরাদাবাদ স্টেশন ভারতীয় রেলের শীর্ষ শতাধিক বুকিং স্টেশনের তালিকাভুক্ত।
রেলপথ পুনর্গঠন
১৮৭২ সালের দিকে, ভারতীয় শাখা রেলওয়ে সংস্থাটি অওধ ও রোহিলখণ্ড রেলপথে রূপান্তরিত হয়। অওধি ও রোহিলখণ্ড রেলপথ ১৯২৫ সালে পূর্ব ভারতীয় রেল সংস্থার সাথে একত্রিত হয়।
ভারত সরকার বাংলা ও উত্তর-পশ্চিম রেলপথ অধিগ্রহণ করে এবং রোহিলখণ্ড ও কুমাওন রেলপথের সাথে একীভূত করে ১৯৪৩ সালে অওধ ও তিরহুত রেলপথ গঠন করে।
পূর্ব রেল, উত্তর রেল ও উত্তর পূর্ব রেল ১৯৫২ সালে গঠিত হয়। পূর্ব রেল ইস্ট ইন্ডিয়ান রেলওয়ে কোম্পানির মুঘলসরাইয়ের পূর্ব দিকের একটি অংশ ও বেঙ্গল নাগপুর রেলওয়ের সহযোগে গঠিত হয়।
কাছাড়ি রাজ্য
ডিমাসা কাছাড়ি রাজ্য (উচ্চারণ: kəˈʧɑ:rɪ) অসমে অবস্থিত একটি জনজাতীয় রাজ্য ছিল। এর শাসকরা ছিল ডিমাসা জনগোষ্ঠীয় লোক। স্থানীয় জনজাতীয় নেতা শাসন করা কাছাড়ি এবং অন্য রাজ্যগুলি (কামতা, চুতীয়া) কামরূপ রাজ্যের পর মধ্যযুগীয় অসমে গড়ে উঠেছিল। কাছাড়ি রাজ্যের অংশবিশেষ ব্রিটিশদের আগমন পর্যন্ত টিকে ছিল। এই রাজ্যের নামে অসমের দুটি জেলা আছে: কাছাড় এবং উত্তর কাছাড় (ডিমা হাসাও জেলা)।
কাছাড়ি রাজ্যের শুরুর ইতিহাস স্পষ্ট নয়। পরম্পরাগত তথ্য অনুসারে রাজনৈতিক অস্থিরতার জন্য কাছাড়ি ডিমাসাদের প্রাচীন কালে কামরূপ রাজ্য ত্যাগ করতে হয়েছিল। বহু লোক ব্রহ্মপুত্র (ডিমাসায় দিলৌ) পার করতে না পেরে উত্তর পারে থেকে গেছিল এবং তারা পরে বড়ো বলে পরিচিত হয়েছিল। নদী পার করা লোকেরা ডিমাসা (অর্থ- নদীর পুত্র) বলে পরিচিত হ'ল। ব্রহ্মপুত্রের কাছাড়ি ঘাট এরই প্রমাণ বলে ভাবা হয়। ডিমাসারা শদিয়ার  দেবী  কেচাই খাইটিকে পূজা করত।  কাছাড়িরা নিজেদেরকে মহাভারতের ভীম এবং ডিমাসার রাজকুমারী হিড়িম্বার  পুত্র ঘটোৎকচের বংশধর বলে পরিচয় দেয়। পরে তারা মাইবঙে হিন্দু ধর্ম গ্রহণ করে।
কাসমারী
অসমের গোলাঘাট জেলার দৈয়াং নদীর পারে থাকা কাসমারী সম্ভবত ডিমাপুরের আগে কাছাড়ি রাজ্যের প্রথম রাজধানী ছিল।
ডিমাপুর
হিড়িম্বা নাম থেকেই ডিমাপুর নামটি হয়েছে। এর প্রাচীন নাম হিড়িম্বাপুর। অপভ্রংশ হয়ে ডিম্বাপুর এবং শেষে ডিমাপুর নাম হয়ে যায়। অন্য এক বিশ্বাস মতে, ডিমাসা এবং পুর (নগর) থেকে ডিমাপুর নামটি এসেছে। আহোম বুরঞ্জীতে ডিমাপুরকে "সে-ডিমা" অর্থাৎ ডিমাসার নগর বলে উল্লেখ করা হয়েছে। ১৩শ শতকে ব্রহ্মপুত্রের দক্ষিণ পারে দিখৌর থেকে কলং নদী পর্যন্ত বর্তমান ধানশিরী নদীর উপত্যকা এবং ডিমা হাসাও জেলা নিয়ে কাছাড়ি রাজ্য বিস্তার হয়েছিল।
আহোমদের সাথে সংঘাত
আহোমরা চুতীয়া এবং কাছাড়ি রাজ্যের মধ্যে বরাহী এবং মটক লোক থাকা অঞ্চলে রাজ্য স্থাপন করেছিল। ১৪৯০ সালে প্রথমবারের জন্য আহোম-কাছাড়ির সংঘাত হয় এবং আহোমদের পরাজয় হয়। শান্তি স্থাপনের জন্য একজন আহোম রাজকুমারীকে কাছাড়ি রাজাকে দেওয়া হয় এবং কাছাড়িরা ধানশিরীর সেসব অঞ্চল নিয়ন্ত্রণে আনে। কিন্তু আহোমরা শক্তিশালী হয়ে ওঠার সাথে সাথে কাছাড়িদেরকে পশ্চিমে ঠেলে দেয়। ১৫২৬ সালে ডিমাসা কাছাড়িরা আহোমদেরকে একটি যুদ্ধে পরাস্ত করলেও সেই বছরেই অন্য একটি যুদ্ধে হার মানে। ১৫৩১ সালে আহোমরা ডিমাপুর আক্রমণ করে কাছাড়ি রাজকুমার ডেটচুঙকে করতলগত রাজা করে এবং বছরে ২০টা হাতি এবং ১ লাখ টাকার কর আদায়ের চুক্তি করে। পাঁচবছর করতলগত হয়ে থাকার পরে ডেটচুঙ আহোমদের বিরুদ্ধে বিদ্রোহ করাতে ১৫৩৬ সালে আহোমরা পুনরায় ডিমাপুর আক্রমণ করে ডেটচুঙকে হত্যা করে। ডিমাসা কাছাড়িরা ডিমাপুর ত্যাগ করে দক্ষিণ দিকে মাইবঙে নতুন রাজধানী স্থাপন করে। ডিমাসা ভাষা মতে, "মাই" মানে "ধান" এবং "বং" মানে "বহুত"।
মাইবং
মাইবঙে ডিমাসা কাছাড়িদের ওপর ব্রাহ্মণদের প্রভাব পড়ে। ডেটচুঙের পুত্র নির্ভয় নারায়ণ বলে হিন্দু নাম নেন এবং তার ব্রাহ্মণ গুরুকে ধর্মাধি উপাধি দেন। হিড়িম্বার নাম থেকে রাজ্যটির নাম হেরম্ব এবং শাসকরা হেরম্বেশ্বর বলেও পরিচিত হয়।
মাইবঙের ব্রাহ্মণ কিংবদন্তি মতে, বনবাসের সময় পাণ্ডবরা কাছাড়ি রাজ্যে এসেছিল। ভীম এবং কুমারি হিড়িম্বার প্রেম হয়ে গন্ধর্ব বিবাহ হয়। তাদের ঘটোৎকচ নামক এক পুত্রের জন্ম হয় যে বহু বছর কাছাড়ি রাজ্য শাসন করেছিল। তার বংশ‌ চতুর্থ শতক পর্যন্ত "ডিলাও" নদী (অর্থ ""দীর্ঘ নদী"") বা এখানকার ব্রহ্মপুত্রের পারের বৃহৎ অঞ্চল শাসন করেছিল। বিশ্বাস করা হয় যে, কাছাড়িরা মহাভারতের যুদ্ধে অংশ নিয়েছিল।
মাইবঙের রাজাকে শাসনক্ষেত্রে বরভাণ্ডারী এবং তার নিচের পাত্র এবং ভাণ্ডারী দ্বারা গঠিত মন্ত্রী পরিষদ সহায়তা করেছিল। মন্ত্রী এবং অন্য কর্মচারীরা ডিমাসা জনগোষ্ঠীয় লোক ছিল। ডিমাসা লোকদের প্রায় ৪০টা ফৈদ বা ছেংফং ছিল। প্রত্যেক ফৈদ রাজপরিষদ বা মেল নিয়ে একজন করে প্রতিনিধি পাঠিয়েছিল। রাজা নির্বাচন করার ক্ষমতা থাকা এই পরিষদ মেল মণ্ডপে ছেংফঙের মর্যাদা অনুসারে বসেছিল।
১৭শ শতকে ডিমাসা কাছাড়ির রাজ্য কাছাড়ের ভৈয়াম পর্যন্ত ব্যাপ্ত হয়। ভৈয়ামের লোক প্রত্যক্ষভাবে কাছাড়ি রাজার পারিষদে অংশ না নিলেও ধর্মাধি গুরু এবং ব্রাহ্মণদের অশেষ প্রভাব ছিল। ভৈয়ামের প্রাজাদেরকে তাদের খেল হিসাবে ভাগ করা হয়েছিল এবং রাজা উজীর নামের কর্মচারীর মাধ্যমে কর আদায় করতেন।
পরবর্তী রাজ্য
কোচ সেনাপতি চিলারায় ১৫৬২ সালে দুর্লভ নারায়ণের সময়ে কাছাড়ি রাজ্য আক্রমণ করে এবং কোচের করতলগত করে। বছরে করের পরিমাণ ছিল সত্তর হাজার মোহর এবং ষাটটা হাতী। থাকা কিছু কোচ সৈন্য দেহান নামে পরিচিত হয়ে কাছাড়ি রাজ্যে বিশেষ সুবিধা লাভ করে। অবশ্য চিলারায়ের মৃত্যুর পরে কোচ রাজ্যে সৃষ্টি হওয়া গৃহকোন্দলের সুযোগ নিয়ে কাছাড়িরা পুনরায় নিজেদের স্বাধীন বলে ঘোষণা করে।
সপ্তদশ শতকের শুরুতে ডিমরুয়া অঞ্চলে জয়ন্তীয়া রাজ্যের সঙ্গে হওয়া যুদ্ধে জয়ন্তীয়া রাজা ধনমাণিকের পরাজয় হয়েছিল। ধনমাণিকের মৃত্যুর পরে কাছাড়ি রাজা শত্রুদমন যশমাণিককে জয়ন্তীয়া রাজা করেন। তিনি কূটনীতির মাধ্যমে ১৬১৮ সালে আহোমদের সঙ্গে কাছাড়ির সংঘাতের সৃষ্টি করেন। কাছাড়িদের রোধ করে শক্তিশালী রাজা শত্রুদমননগাঁও জেলার ডিমরুয়া, উত্তর কাছাড়, ধানশিরী উপত্যকা, কাছাড়ের ভৈয়াম এবং পূর্ব সিলেটের কিছু অংশ শাসন করেছিলেন। সিলেট বিজয়ের পরে তিনি নিজের নামে মোহর তৈরি করান।
খাসপুর
খাসপুরের অঞ্চল পূর্বে ত্রিপুরা রাজ্যের অন্তর্গত ছিল। ১৬শ শতকে চিলারায়ের অধিকার করা এই অঞ্চল চিলারায়ের এক ভাই কমলনারায়ণ শাসন করতেন। কোচ রাজ্যের শক্তি কমে আসার পরে খাসপুর স্বাধীন হয়ে যায়। ১৮ শ শতকের মধ্যভাগে শেষ কোচ শাসকের উত্তরাধিকারী অবিহনের মৃত্যু হাওয়ায় এই অঞ্চল যৌতুক হিসাবে কাছাড়ি রাজার অধীনে যায়। একত্রীকরণের পরে ডিমাসা কাছাড়ি রাজ্যের রাজধানী বর্তমান শিলচরের কাছে খাসপুরে স্থানান্তরিত করা হয়।
ব্রিটিশের আগমন
১৯শ শতকের শুরুতে আহোম রাজ্যর সঙ্গে ডিমাসা কাছাড়ি রাজ্যটির অধীনে যায়। শেষ রাজা গোবিন্দচন্দ্রকে ১৮২৬ সালের ইয়াণ্ডাবু সন্ধির পরে ব্রিটিশরা পুনরায় স্থাপন করে। কিন্তু তিনি পার্বত্য অঞ্চল শাসন করা তুলারাম সেনাপতিকে বশ করতে অসমর্থ হন। তুলারাম সেনাপতি দক্ষিণে মাহুর নদী এবং নাগা পাহাড়, পশ্চিমে দৈয়াং নদী, পূবে ধানশিরি নদী এবং উত্তরে যমুনা এবং দৈয়াং নদীর অঞ্চলে রাজত্ব করেছিলেন। ১৮৩০ সালের ২০ এপ্রিল মণিপুরের রাজকুমার গম্ভীর সিঙের প্ররোচনায় কয়েকজন মণিপুরী লোক গোবিন্দচন্দ্রকে হত্যা করে। ১৮৩২ সালে তুলারাম সেনাপতিকে পেন্সন দিয়ে ব্রিটশরা তার শাসিত অঞ্চল অধিগ্রহণ করে (উত্তর কাছাড় জেলা); এবং ১৮৩৩ সালে গোবিন্দচন্দ্রের অঞ্চল কাছাড় জেলা হিসাবে অধিগ্রহণ করা হয়।
কাছাড়ি রাজারা
ডিমাপুরে
মাইবঙে
খাসপুরে
পার্বত্যতে
আসানসোল লোকসভা কেন্দ্র
আসানসোল লোকসভা কেন্দ্রটি পশ্চিমবঙ্গ রাজ্যের ৪২ টি লোকসভা কেন্দ্রের একটি এবং ১৯৫৭ সালের লোকসভা কেন্দ্রটি প্রতিষ্ঠিত হয়। এটি তফসিলি জাতি ও তফসিলী উপজাতিদের জন্য সংরক্ষিত নয় এবং মোট সাতটি বিধানসভা কেন্দ্র নিয়ে গঠিত। এটি পশ্চিম বর্ধমান জেলা প্রতিনিধিত্ব করে এবং আসানসোল শহরে লোকসভা কেন্দ্রের সদর দফতর। লোকসভা কেন্দ্রের অন্তর্গত এলাকার সরকারি ভাষা হল  বাংলা ও ইংরেজি।
আসানসোল লোকসভা কেন্দ্রটি পশ্চিম বর্ধমান জেলার পশ্চিম অংশ জুড়ে বিস্তৃত।
বিধানসভা কেন্দ্র গুলি
লোকসভা কেন্দ্রটি ৭ টি বিধানসভা কেন্দ্র নিয়ে গঠিত। এগুলি হল- পাণ্ডবেশ্বর বিধানসভা কেন্দ্র, রাণীগঞ্জ বিধানসভা কেন্দ্র,  জামুরিয়া বিধানসভা কেন্দ্র,  আসানসোল উত্তর বিধানসভা কেন্দ্র, আসানসোল দক্ষিণ বিধানসভা কেন্দ্র, কুলটি বিধানসভা কেন্দ্র ও বরাবনি বিধানসভা কেন্দ্র।
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি পশ্চিম বর্ধমান জেলার অন্তর্গত। বিধানসভা কেন্দ্রটির মূল কার্যালয় পাণ্ডবেশ্বরে অবস্থিত। এই কেন্দ্রটি তফসিলি জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি পশ্চিম বর্ধমান জেলার অন্তর্গত। বিধানসভা কেন্দ্রটির মূল কার্যালয় রাণীগঞ্জে অবস্থিত। এই কেন্দ্রটি তফসিলি জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি পশ্চিম বর্ধমান জেলার অন্তর্গত। বিধানসভা কেন্দ্রটির মূল কার্যালয় জামুরিয়াতে অবস্থিত। এই কেন্দ্রটি তফসিলি জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি পশ্চিম বর্ধমান জেলার অন্তর্গত। বিধানসভা কেন্দ্রটির মূল কার্যালয় আসানসোল শহরে অবস্থিত। এই কেন্দ্রটি তফসিলি জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি পশ্চিম বর্ধমান জেলার অন্তর্গত। বিধানসভা কেন্দ্রটির মূল কার্যালয় আসানসোল শহরে অবস্থিত। এই কেন্দ্রটি তফসিলি জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি পশ্চিম বর্ধমান জেলার অন্তর্গত। বিধানসভা কেন্দ্রটির মূল কার্যালয় কুলটি শহরে অবস্থিত। এই কেন্দ্রটি তফসিলি জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি পশ্চিম বর্ধমান জেলার অন্তর্গত। বিধানসভা কেন্দ্রটির মূল কার্যালয় বরাবনিতে অবস্থিত। এই কেন্দ্রটি তফসিলি জাতি ও তফসিলী উপজাতিদের জন্য সংরক্ষিত নয়।
বর্তমান ও প্রাক্তন বিজয়ী সাংসদদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন বিজেপি-এর শ্রী বাবুল সুপ্রিয়।
Note: In 1951 the Asansol area was part of Burdwan (Lok Sabha constituency). In 1957, it was double seat constituency.
প্রাচীন অলিম্পিক ক্রীড়া প্রতিযোগিতা
জিউসের সম্মানার্থে প্রাচীন গ্রীসের বিভিন্ন নগর-রাজ্যের অংশগ্রহণে অলিম্পিক ক্রীড়া প্রতিযোগিতা (τὰ Ὀλύμπια – ta Olympia; i– Olympiakoi Agones) অনুষ্ঠিত হত। এতে মূলত বিভিন্ন দৌড়বাজীর প্রতিযোগিতা হত। অলিম্পিক ক্রীড়া প্রতিযোগিতার উদ্ভব সম্পর্কে নানা জনশ্রুতি এবং কিংবদন্তি আছে, তবে ঐতিহাসিক তথ্যের ভিত্তিতে মনে করা হয় ৭৭৬খৃঃপূঃ-তে গ্রীসের অলিম্পিয়ায় এই খেলার সূচনা হয়। এরপর এই খেলা প্রতি চার বছর অন্তর অনুষ্ঠিত হত। এই সময়কালকে অলিম্পিয়াডও বলা হয়। প্রায় হাজার বছরেরও বেশি সময় ধরে চলার পর ৩৯৪খৃঃ ষষ্ঠ রোমান সম্রাট প্রথম থিওডোসিয়াস রাষ্ট্রীয় ধর্ম হিসাবে খৃষ্টীয় মতবাদ প্রবর্তন করতে চেয়ে এই খেলা বন্ধ করে দেন। মানব সভ্যতার উষালগ্নের প্রাচীন গ্রিস বিভক্ত ছিল অনেক গুলো স্বাধীন নগররাস্ট্রে। উল্লেখযোগ্য নগর রাস্ট্র গুলো ছিল স্পার্টা, এথেন্স, ডেলফি,করিন্থ, থিবিস, আরগোস প্রভৃতি । সে সময়ে নগর রাস্ট্রগুলো একে অপরের সাথে প্রায়ই যুদ্ধবিগ্রহে লিপ্ত থাকত। অলিম্পিক চলাকালীন অলিম্পিক যুদ্ধবিরতি ঘোষণা করা হত যাতে প্রতিযোগীরা নির্ভয়ে স্ব-স্ব দেশ থেকে এসে অলিম্পিকে অংশ নিতে পারে। বিজয়ীর মাথায় পরিয়ে দেওয়া হত লরেল পাতার মুকুট। ক্রমে অলিম্পিক নগর-রাজ্যগুলির পরস্পরের উপরে ক্ষমতা জাহির করার রাজনৈতিক হাতিয়ার হয়ে ওঠে। একদিকে যেমন খেলা চলাকালীন রাজনীতিকরা রাজনৈতিক মৈত্রীর কথা ঘোষণা করতেন, তেমনি, যুদ্ধকালে পুরোহিতেরা ঈশ্বরের কাছে জয়কামনায় বলি চড়াতেন। এই খেলার মাধ্যমে গ্রিক সংস্কৃতিও ভূমধ্যসাগরীয় অঞ্চলে ব্যাপক প্রসার পায়। অলিম্পিক শুধু মাত্র ক্রীড়ার উৎসব ছিল না, এখানে একাধারে ধর্মীয় ও শিল্পকলার উৎসবও হত। ৪৩৫ খৃস্টপূর্বাব্দে অলিম্পিয়ায় নির্মিত হয় সিংহাসনে বসা হাতির দাঁত এবং সোনার তৈরী দেবরাজ জিউসের মুর্তি, যা ছিল প্রাচীন বিশ্বের সপ্তাশ্চর্য্যের অন্যতম। আজ আর সে মূর্তি নেই। হবু পৃষ্ঠপোষকদের আশায় ভাস্কর ও কবিরা এখানে সম্মিলিত হয়ে নিজ নিজ কলার প্রদর্শনী করতেন।
প্রাচীন অলিম্পিক আজকের অলিম্পিকের থেকে একেবারেই আলাদা ছিল। অনেক কম বিভাগ ছিল, এবং শুধুমাত্র স্বাধীন, গ্রিকভাষী পুরুষই এই প্রতিযোগিতায় অংশ নিতে পারত; যদিও বিলিস্টিচ নামের এক মহিলার নাম বিজয়ী হিসাবে পাওয়া যায়। ঐ তিন শর্তপূরণ হলে যে কোনো দেশের প্রতিযোগী এই ক্রীড়া প্রতিযোগিতা অংশ নিতে পারত। এই খেলা আজকের মত এক এক বছর এক এক স্থানে না হয়ে প্রতি চার বছর অন্তর অলিম্পিয়াতেই অনুষ্ঠিত হত। তবে একটা ব্যাপারে প্রাচীন ও আধুনিক অলিম্পিক ক্রীড়া প্রতিযোগিতার মধ্যে মিল আছে - বিজয়ী প্রতিযোগীরা আজও সমধিক সম্মানিত, প্রসংশিত ও সম্বর্ধিত। তাদের কীর্তি ব্যাপকভাবে প্রচারিত ও নথিবদ্ধ হয় যাতে আগামী প্রজন্ম উদ্বুদ্ধ ও অনুপ্রাণিত হতে পারে।
হোমার
প্রাচীন অলিম্পিকের সমসাময়িক ছিলেন অন্ধকবি হোমার। ইলিয়াড ও ওডিসিতে তার অলিম্পিক সম্পর্কিত বর্ণনাই পাশ্চাত্য সাহিত্যে প্রথম ও সর্বোত্তম। হোমারের সাহিত্যেই আমরা প্রথম এই খেলার প্রকৃত মর্মোদ্ধার করতে পারি, বুঝতে পারি একজন খেলোয়াড়ের সকল প্রতিদ্বন্দ্বীকে ছাপিয়ে সেরা হবার বাসনা এবং সেই চেষ্টার আনন্দ। হোমার সমর্থন করতেন খেলার বিষয়ে প্রাচীন গ্রিক মূল্যবোধ ও অভিজাত সৌজন্যবোধ। হোমারের কাছে খেলা নিছক কোনো খেলা ছিলনা। খেলার প্রতিযোগিতা ছিল শৌর্য্যের পরিচয় দেবার মাধ্যম, আর প্রতিযোগিতার শেষে জয়লাভ ও পুরস্কার বিতরণ হল প্রতিযোগী ও আয়োজকের শৌর্য্যের দ্যোতক।
হোমারের মহাকাব্যের নায়কদের মধ্যেও দেখা যায় যে তারা সর্বদা যে কোনো ধরনের প্রতিযোগিতায় নিজেদের প্রতিভার পরিচয় দিতে ব্যগ্র।
হোমারের মহাকাব্যে অন্ত্যেষ্টি ক্রীড়াই (একজন নায়কের মৃত্যুর পর, তার স্মৃতির উদ্দেশ্যে অন্ত্যেষ্টি ক্রীড়ার আয়োজন করা হত) মূলতঃ আছে। যেমন, ইলিয়াডের ২৩শ অধ্যায়ে অ্যাকিলিস প্যাট্রোক্লাসর স্মৃতিতে অন্ত্যেষ্টি ক্রীড়ার আয়োজন করেছিল। অন্ত্যেষ্টি ক্রীড়াই হোক বা সামাজিক ক্রীড়া, আমন্ত্রিত হলে এটা ধরে নেওয়া হত যে প্রতিদ্বন্দ্বিতায় অংশগ্রহণ করতেই হবে। তবে কখনো কখনো নায়কেরা প্রতিযোগিতার আমন্ত্রণ প্রত্যাখ্যান করতেন বা এড়িয়ে যেতেন। আর দর্শকাসন গ্রহণ করতেন। প্রতিদ্বন্দ্বিতা না করা, বা আমন্ত্রণ সত্ত্বেও নিজের শৌর্য্য প্রদর্শণ না করা খুবই অস্বাভাবিক ছিল, এমনকি কখনো কখনো একে স্বেচ্ছায় নিজের আত্মসম্মান বিসর্জন দেবার সমতুল্য মনে করা হত। প্রতিদ্বন্দ্বিতা না করলে তার উপযুক্ত ব্যাখ্যা দেওয়া বাধ্যতামূলক ছিল। অ্যাকিলিসের পুরস্কারগুলি প্রধানত ছিল যুদ্ধ পরবর্তী লুঠের মাল, যেমন কোনো বিজিত শত্রুর বর্ম। প্রাচীন উপহার প্রদান প্রথা অনুসারেই হোমার খেলাধূলার পুরস্কারের ঘোষণা বা বিতরণের বর্ণনা করেছেন। মৃত ব্যক্তির কোনো সম্পত্তি, নতুন সম্পর্কের সূচনা বা কোনো সম্পর্কের নবীকরণ পুরস্কার হিসাবে গণ্য হত।
উৎপত্তি
right|thumb|শিল্পীর চোখে প্রাচীন অলিম্পিয়া গ্রিক পুরাণে অলিম্পিক ক্রীড়া প্রতিযোগিতার গুরুত্ব অপরিসীম। প্রাচীন অলিম্পিকের সৃষ্টি সম্পর্কে মনে করা হয় কোনো দৈব সংযোগ আছে, এ বিষয়ে অনেক উপকথা প্রচলিত। তবে সঠিক কোনো উৎস জানা যায় না। এই সকল উপকথা থেকে অলিম্পিকের প্রথার সঠিক উৎস না পাওয়া গেলেও, একটা কালক্রমের চেহারা পাওয়া যায় যার থেকে অলিম্পিকের গল্পটা বোঝা যায়। গ্রিক ঐতিহাসিক পসানিয়াসের লেখায় এই সংক্রান্ত প্রাচীনতম উপকথাটির উল্লেখ পাওয়া যায়। সেই কাহিনী অনুসারে, ডাক্টাইল হেরাক্লিস (জিউসের পুত্রের সাথে গুলিয়ে ফেলবেন না) তার দুই ভায়ের সাথে অলিম্পিয়ায় এক দৌড় প্রতিযোগিতায় অংশ নেন। তিনি বিজয়ীকে লরেল পাতার মুকুট পরান, যার থেকে অলিম্পিক চ্যাম্পিয়নের পুরস্কার হিসাবে লরেল পাতার মুকুটের প্রথার প্রচলন হয়। এছাড়া অন্যান্য অলিম্পিয়ান দেবমণ্ডলীও (কারণ এই দেবতারা অলিম্পিয়া পর্বতে স্থায়ীভাবে বাস করতেন), কুস্তি, লাফানো, দৌড়ানো ইত্যাদি প্রতিযোগিতায় নিয়মিত অংশ নিতেন। পিন্ডার বর্ণনায় আর একটি উপকথা পাওয়া যায় যেটি পূর্বোক্ত উপকথার পরবর্তী সময়কালের।তার মতে অলিম্পিয়ার উৎসবের সূচনা হয় অলিম্পিয়ার রাজা ও পেলোপোনেসাসের স্বনামধন্য বীর পেলোপ্স এবং জিউসের পুত্র হেরাক্লিস বা হারকিউলিসের মাধ্যমে। কাহিনী অনুসারে, ১২টি শ্রম সফলভাবে শেষ করার পর হেরাক্লিস তার পিতার সম্মানার্থে এক দৌড় প্রতিযোগিতার আয়োজন করেন। পেলোপ্স, পসেইডনের সাহায্যে চালাকি করে, স্থানীয় এক রাজাকে রথের দৌড়ে পরাস্ত করেন এবং জয়ের পুরস্কার হিসাবে রাজকন্যা হিপ্পোডামিয়াকে দাবী করে বসেন। সর্বশেষ যে উপকথাটি পাওয়া যায় সেটিও পসানিয়াস বর্ণিত ও ঐতিহাসিকদের মতে এটির সময়কাল ৭৭৬ খৃঃ পূঃ। অজ্ঞাতকারণবশতঃ প্রায় হাজার বছর অলিম্পিক বন্ধ থাকার পর স্পার্টার লাইকার্গুস, এলিসের ইফিটোস, এবং পিসার ক্লিওস্থেনিস ডেল্ফির ওরাকলের আদেশে এই খেলার পুনরুজ্জীবন ঘটান। কারণ ডেল্ফির ওরাকলের মতে মানুষ ঈশ্বর বিমুখ হয়ে পড়েছে, ফলে মহামারীর প্রাদুর্ভাব হয়েছে ও অনবরত যুদ্ধ-বিগ্রহ লেগেই রয়েছে। অলিম্পিক নতুন করে শুরু করলে মহামারী শেষ হবে, শান্তি পুনঃপ্রতিষ্ঠিত হবে এবং মানুষ আবার সাধারণ প্রথাগত জীবনধারায় ফিরে যাবে। এই সব উপকথা থেকে একটা জিনিস পরিষ্কার, গ্রিক জনগণের কাছে অলিম্পিক তাদের ধর্মে গভীরভাবে প্রোথিত, এবং প্রাচীন অলিম্পিকের পুনরুজ্জীবনের মূল কারণ হল দেশে শান্তিপূর্ণ সহাবস্থান আনা ও চিরাচরিত গ্রিক জীবনধারা ফিরে পাওয়া। তবে এই কাহিনীগুলি যেহেতু পসানিয়াসের মত ঐতিহাসিকেরা বর্ণনায় পাওয়া যায়, যিনি মার্কাস অরেলিয়াসের সময়কালে (১৬০ খৃঃ) বর্তমান ছিলেন; তাই মনে করা হয় এগুলি যতটা না ঘটনা তার থেকে বেশি রটনা।
ইতিহাস
প্রাচীন গ্রীসের দুটি খুব গুরুত্বপূর্ণ প্রথার অন্যতম হল অলিম্পিক, আর অন্যটি হল আরও প্রাচীন ধর্মীয় উৎসব এলুসিনিয়ান রহস্য।
এলিস ও পিসা শহরের (উভয়েই পেলোপোনেসোস উপদ্বীপের এলিসের অন্তর্গত) কাছে অলিম্পিয়াতে গ্রিক দেবদেবীদের সম্মুখে এই খেলার সূত্রপাত। প্রথম প্রতিযোগিতাটি ছিল কম বয়সী মহিলাদের মধ্যে এক বার্ষিক দৌড় প্রতিযোগিতা, যেখানে বিজয়িনী, দেবী হেরার পূজারিনী হত। দ্বিতীয় প্রতিযোগিতাটি হত, হেরার মন্দিরে বিভিন্ন ধর্মীয় অনুষ্ঠানে পূজারিনীর সঙ্গী নির্বাচনের জন্য।
অলিম্পিক স্টেডিয়ামে অনুষ্ঠিত প্রথম নথিবদ্ধ মহিলাদের প্রতিযোগিতা হেরিয়া ক্রীড়া প্রতিযোগিতা প্রথম শুরু হয় অন্ততঃ খৃঃ পূঃ ষষ্ঠ শতাব্দীতে। শুরুতে এই প্রতিযোগিতা, পুরুষদের ক্ষেত্রেও, শুধুমাত্র দৌড় প্রতিযোগিতাতেই সীমাবদ্ধ ছিল। ১৭৫ খৃঃ সময়কালে পসানিয়াসের গ্রীসের বর্ণনা ও অন্যান্য লেখা থেকে জানা যায় হিপ্পোডামিয়া তার পেলোপ্সের সাথে বিবাহের খুশিতে ষোলোজন মহিলার একটি দল গঠন করেন হেরিয়া ক্রীড়া প্রতিযোগিতার প্রশাসনিক কাজের জন্য। আবার এলিস ও পিসার দ্বন্দ্বের উপরে যে সব লেখা পাওয়া যায় তার থেকে জানা যায় ষোলোজন মহিলা আসলে এলিস ও পিসার শান্তিরক্ষক, এবং তাদের এই রাজনৈতিক দক্ষতার জন্য তাদের হেরিয়া ক্রীড়া প্রতিযোগিতা প্রশাসনের কাজে নিযুক্ত করা হয়। ধ্রুপদী গ্রিক পুরাণ মতে হেরার সঙ্গী হিসাবে জিউস সেই সময়ের সকল প্যান্থিয়ন দেব-দেবীর পিতা ছিলেন। অলিম্পিয়ায় জিউসের উপাসনাস্থলে একটি উঁচু হাতির দাঁত ও সোনার তৈরি জিউসের মুর্তি ছিল, যেটি ফিডিয়াস ৪৪৫খৃঃ পূঃ তৈরী করেন। এই মূর্তি প্রাচীন বিশ্বের সপ্তাশ্চর্যের অন্যতম। খৃঃ পূঃ পঞ্চম ও চতুর্থ শতাব্দীর অলিম্পিক শুধুমাত্র পুরুষদের জন্য সংরক্ষিত ছিল।
মনে করা হয়, খৃঃ পূঃ চতুর্থ শতাব্দীর ঐতিহাসিক ইফোরাস বর্ষগণনার একক হিসাবে অলিম্পিয়াডের প্রথম ব্যবহার করেন। অলিম্পিক ক্রীড়া প্রতিযোগিতা প্রতি চার বছর অন্তর অনুষ্ঠিত হত, ফলে পরবর্তিকালে অলিম্পিয়াড ও অলিম্পিক সমার্থক হয়ে পড়ে। অলিম্পিয়াড বলতে পরপর দুটি অলিম্পিক ক্রীড়া প্রতিযোগিতার মধ্যবর্তী সময়কালকে বোঝায়। আগে, প্রতিটি গ্রিক নগররাষ্ট্রের নিজস্ব দিন গণনার পদ্ধতি ছিল যা স্থানীয় ভাবে ব্যবহৃত হত। ফলে তারিখ নিয়ে প্রচুর বিভ্রান্তির সৃষ্টি হত। যেমন, ডিওডোরাসের লেখায় পাওয়া যায় ১১৩তম অলিম্পিয়াডের তৃতীয় বর্ষে সূর্যগ্রহণ হয়েছিল, এটি নিশ্চয় ৩১৬ খৃষ্টপূর্বাব্দের গ্রহণ। আর তা যদি হয়, তাহলে প্রথম অলিম্পিয়াডের প্রথম বর্ষের সময়কাল হচ্ছে, ৭৬৫খৃঃ পূঃ গ্রীষ্মকালের মাঝামাঝি। তাসত্ত্বেও, অলিম্পিকের শুরুর সময়কাল নিয়ে পণ্ডিতদের মধ্যে মতপার্থক্য আছে।
right|thumb|অলিম্পিয়ার স্টেডিয়ামের উত্তর পার্শ্বে বিচারকদের জন্য সংরক্ষিত এক্সেড্রা পরবর্তীকালের গ্রিক পর্যটক পসানিয়াস ১৭৫খৃঃ লেখেন সে যুগে স্ট্যাডিয়ন ছিল একমাত্র প্রতিযোগিতা, যেখানে প্রতিযোগীরা হারকিউলিসের পায়ের সমান দুরত্ব বা, দুরত্বের কিছু বেশি দৌড়াত। স্টেডিয়াম কথাটি এই প্রতিযোগিতা থেকে উদ্ভূত।
ক্রীড়াক্ষেত্রে নগ্নতার গ্রিক প্রথার প্রচলন করে স্পার্টা অথবা মেগারিয়ান ওর্সিপ্পাস ৭২০ খৃঃ পূঃ নাগাদ, এবং এটি দ্রুত অলিম্পিকেও প্রচলিত হয়।
অলিম্পিক ক্রীড়া প্রতিযোগিতা, চারটি প্যানহেলেনিক ক্রীড়া প্রতিযোগিতার অন্যতম, যে গুলি দুই থেকে চার বছর অন্তর অনুষ্ঠিত হত। এগুলির সময় এমনভাবে ফেলা হত যাতে প্রতি বছর অন্ততঃ একটা খেলা থাকে। তবে পাইথিয়ান, নিমিয়ান ও ইস্থমিয়ান ক্রীড়া প্রতিযোগিতার থেকে অলিম্পিক ছিল সবচেয়ে গুরুত্বপূর্ণ ও সবচেয়ে বিখ্যাত।
অবশেষে, শুধুমাত্র খৃষ্টধর্ম রাষ্ট্রধর্ম হিসাবে প্রতিপন্ন করার জন্য, হয় ৩৯৩ খ্রিষ্টাব্দে প্রথম থিওডোসিয়াস নতুবা ৪৩৫খ্রিষ্টাব্দে তার নাতি দ্বিতীয় থিওডোসিয়াস অলিম্পিক ক্রীড়া প্রতিযোগিতা বন্ধ করে দেন। অলিম্পিয়ার ক্রীড়াভূমি এরপরও বহুকাল পড়ে থাকার পর ষষ্ঠ শতাব্দীতে ভুমিকম্পে ধ্বংস হয়ে যায়।
সংস্কৃতি
right|thumb|ডিস্কোবোলাস - একটি খৃঃ পূঃ পঞ্চম শতাব্দীর মূর্তির প্রতিরূপ। এখানে একজন প্রাচীন ডিসকাস থ্রোয়ারকে দেখা যাচ্ছে। প্রাচীন অলিম্পিক ক্রীড়া প্রতিযোগিতা যতটা ক্রীড়া প্রতিযোগিতা ছিল ততটাই ধর্মীয় উৎসবও ছিল। গ্রিক দেবতা জিউসের সম্মানার্থে এই প্রটিযোগিতার আয়োজন করা হত, এবং খেলার মাঝে একদিন জিউসের কাছে ১০০টি ষাঁড়ের বলি দেওয়া হত। সময়ের সাথে সাথে অলিম্পিয়া গ্রিক প্যান্থিয়নের প্রধান, জিউসের মুখ্য উপাসনাস্থল হয়ে ওঠে। গ্রিক স্থপতি লিবন পাহাড়ের উপরে একটি মন্দির গড়ে তোলেন। এই মন্দির গ্রিসের সর্ববৃহৎ ডোরিক মন্দিরগুলির মধ্যে অন্যতম। ভাস্কর ফিডিয়াস সোনা ও হাতির দাঁত দিয়ে জিউসের একটি উঁচু মূর্তি বানান। মূর্তিটি মন্দিরের ভিতরে সিংহাসনে বসানো ছিল। এই মূর্তি প্রাচীন বিশ্বের সপ্তাশ্চর্য্যের অন্যতম। ঐতিহাসিক স্ট্রাবো বলেছেন, "'... উৎসবে জনসমাগম ও বিশ্বের শ্রেষ্ঠ খেলা অলিম্পিক ক্রীড়া প্রতিযোগিতার জন্য ... মন্দিরের গরিমা বজায় ছিল... অলিম্পিকে পুরস্কার হিসাবে পাতার মুকুট দেওয়া হলেও তা পবিত্র মানা হত। গ্রীসের সকল প্রান্তের থেকে আসা অর্ঘ্যে মন্দিরটি অলঙ্কৃত ছিল।'" শৈল্পিক অভিব্যক্তি ছিল অলিম্পিকের অবিচ্ছেদ্দ অংশ। ভাস্কর, কবি এবং অন্যান্য শিল্পীরা অলিম্পিকে এসে নিজেদের শিল্পকলার প্রদর্শন করতেন। এই সব ভাস্করদের সৃষ্ট কাজের মধ্যে মাইরনের ডিস্কোবোলাস বা ডিসকাস থ্রোয়ার।এই সব ভাস্কর্য্যের লক্ষ্যনীয় ব্যাপার ছিল, মানব শরীরের স্বাভাবিক সঞ্চালন ও শরীরে পেশির গঠন। অলিম্পিক বিজয়ীদের প্রশস্তিগাথা লেখার জন্য কবিদের সাহায্য নেওয়া হত। "এপিনিসিয়ান" নামে পরিচিত এই কবিতাগুলি প্রজন্মের পর প্রজন্মের মুখে মুখে ফিরে, অন্য যে কোনো সম্মানের থেকে অনেক বেশি কালোত্তীর্ণ হয়েছিল। আধুনিক অলিম্পিক ক্রীড়া প্রতিযোগিতার অন্যতম প্রতিষ্ঠাতা পিয়ের দ্য কুবেরত্যাঁ প্রাচীন অলিম্পিকের সর্বতোভাবে হুবহু অনুকরণ করতে চেয়েছিলেন। এমনকি তিনি ভেবেছিলেন খেলাধূলার প্রতিযোগিতা ছাড়াও প্রাচীন অলিম্পিকের মত শৈল্পিক প্রতিযোগিতার আয়োজন করবেন। ১৮৯৬ সালে আথেন্সে আধুনিক অলিম্পিকের প্রথম অধিবেশনের সঙ্গে সঙ্গে তার স্বপ্ন সফল হয়।
রাজনীতি
left|thumb|প্রাচীন বিশ্বের অন্যতম অগ্রণী নগররাষ্ট্র [[অ্যাথেন্স|আথেন্সের পার্থেনন]] খৃঃ পূঃ ৮ম শতাব্দীর প্রাচীন গ্রীসে নগর-রাষ্ট্রগুলির হাতে ক্ষমতা কেন্দ্রীভূত ছিল। ঘনবসতিপূর্ণ অঞ্চল থেকে এই নগররাষ্ট্রগুলির উদ্ভব হলেও, ধীরে ধীরে এদের নিজস্ব রাজনৈতিক সত্ত্বার বিকাশ হয়। এই নগররাষ্ট্রগুলির ভৌগোলিক নৈকট্যের কারণে সীমিত প্রাকৃতিক সম্পদ নিয়ে প্রতিযোগিতা অবশ্যম্ভাবী হয়ে পড়ে। তবে সংঘাত সত্ত্বেও, নিজেদের স্বার্থেই নগররাষ্ট্রগুলি পরস্পরের সাথে বাণিজ্য, সামরিক সমঝোতা ও সাংস্কৃতিক আদান-প্রদান করত। নগররাষ্ট্রগুলি একদিকে যেমন সামরিক ও রাজনৈতিক সমঝোতার জন্য প্রতিবেশীদের উপর নির্ভরশীল ছিল, অন্যদিকে তেমন বেঁচে থাকার জন্য প্রয়োজনীয় রসদের তাগিদে সেই প্রতিবেশীদের বিরুদ্ধেই অস্ত্রধারণ করতে দ্বিধা করত না। এই রাজনৈতিক প্রেক্ষাপটেই অলিম্পিক ক্রীড়া প্রতিযোগিতার সূচনা। নগররাষ্ট্রগুলির প্রতিনিধিরা অলিম্পিকে পরস্পরের প্রতিদ্বন্দ্বিতা করত।
অলিম্পিকের প্রথম ২০০ বছরে শুধুমাত্র স্থানীয় পরিমন্ডলে ধর্মীয় গুরুত্ব ছিল। এসময় অলিম্পিয়ার নিকটবর্তী অঞ্চল ছাড়া গ্রীসের অন্য জায়গা থেকে ক্রীড়া প্রতিযোগিতা অংশগ্রহণ ছিল না। বিজয়ীদের তালিকায় পেলোপোনেসিয়ান প্রতিযোগীদের রমরমা থেকেই এটা বোঝা যায়। খৃঃ পূঃ ৫ম ও ৬ষ্ঠ শতাব্দীতে গ্রিক উপনিবেশের প্রসার অনেক সফল অলিম্পিক প্রতিযোগীর যোগান দেয়। যেমন, পসেনিয়াসের লেখায় পাওয়া যায়, খৃঃ পূঃ ৬৩০ সালে থেরার ঔপনিবেশিকরা স্পার্টার সাহায্যে সিরিনের পত্তন করেন। তিন বারের অলিম্পিক চ্যাম্পিয়ন চিওনিসকে ঋণ হিসাবে প্রদান স্পার্টার প্রধান সাহায্য ছিল। একজন অলিম্পিক চ্যাম্পিয়নের উপস্থিতি একদিকে যেমন উপনিবেশগুলির জনসংখ্যা বৃদ্ধিতে সহায়তা করেছে, তেমনি অলিম্পিয়ার নিকটবর্তী নগররাষ্ট্রগুলির সাথে সাংস্কৃতিক ও রাজনৈতিক সম্পর্ক বজায় রাখতে সাহায্য করেছে। এভাবে অলিম্পিয়ার প্রাধান্য বজায় রেখে হেলেনিস্টিক সংস্কৃতি ও অলিম্পিক ক্রীড়া প্রতিযোগিতার প্রসার হয়।
পেলোপোনেসিয়ান যুদ্ধের সময় অলিম্পিক ক্রীড়া প্রতিযোগিতা এক গভীর সংকটে পড়ে। এই যুদ্ধ মূলত অ্যাথেন্স ও স্পার্টার মধ্যে হলেও, বাস্তবিক ক্ষেত্রে প্রায় সব গ্রিক নগররাষ্ট্রই কোনো না কোনো ভাবে জড়িয়ে পড়ে। এই সময়ের অলিম্পিক মূলতঃ বিভিন্ন রাজনৈতিক সমঝোতা ঘোষণা ও যুদ্ধ জয়ের কামনায় ঈশ্বরের কাছে বলি দেবার জায়গা হয়ে ওঠে।
অলিম্পিক চলাকালীন ইকেচেইরিয়া বা যুদ্ধবিরতি পালন করা হত। স্পন্ডোফোরোই নামে পরিচিত তিনজন রানার এলিস থেকে সকল অংশগ্রহণকারী শহরগুলিতে গিয়ে গিয়ে এই যুদ্ধবিরতির ঘোষণা করত। এই সন্ধির সময় অলিম্পিয়ায় সৈন্যবাহিনীর প্রবেশ নিষেধ ছিল, যুদ্ধ স্থগিত হয়ে যেত এমনকি আইনি লড়াই ও মৃত্যুদন্ড নিষিদ্ধ ছিল। এই যুদ্ধবিরতির মূল উদ্দেশ্য ছিল যাতে প্রতিযোগী ও দর্শক নিরাপদভাবে খেলার যায়গায় ভ্রমণ করতে পারে, তাই সবাই মোটামুটিভাবে এটা মেনে চলত। থুকিডিডাসের লেখায় একটা ঘটনার কথা পাওয়া যায় যেখানে স্পার্টাবাসীদের অলিম্পিকে অংশগ্রহণ নিষিদ্ধ হয়ে যায় ও ইকেচেইরিয়ার সময় লেপ্রিয়াম শহর আক্রমণকারীদের ২০০০মিনা জরিমানা করা হয়। তবে স্পার্টা এই জরিমানার বিরোধিতা করে বলে যে সেই সময় লেপ্রিয়াম আক্রমণ হয় তখনো যুদ্ধবিরতি ঘোষিত হয়নি। thumb|200px|জানিসের ভিত্তিপ্রস্তর - প্রতারক প্রতিযোগীদের জরিমানার অর্থে তৈরী
যদিও সকল নগররাষ্ট্রগুলি যুদ্ধবিরতি পালন করত, এর অন্যথা হলে রাজনৈতিক ভাবে কোনো রকম বিধিনিষেধ ছিল না। অলিম্পিক ক্রীড়া প্রতিযোগিতা ধীরে ধীরে প্রাচীন গ্রীসের, তথা তর্কসাপেক্ষে প্রাচীন বিশ্বের, ক্রীড়া ও সাংস্কৃতিক ক্ষেত্রে অত্যন্ত প্রভাবশালী হয়ে ওঠে। প্রভাব এতটাই বেড়ে যায় যে নগররাষ্ট্রগুলি একে নিজেদের প্রচারের কাজে ব্যবহার করতে শুরু করে। ফলে চূড়ান্ত রাজনৈতিক অশান্তি ও বিতর্ক শুরু হয়। গ্রিক ঐতিহাসিক পসেনিয়াসের লেখায় সোতাদেস নামক এক প্রতিযোগীর ঘটনায় এই পরিস্থিতির একটা উদাহরণ পাওয়া যায়, "'নবনবতিতম ক্রীড়া প্রতিযোগিতার দুরপাল্লার দৌড়ে সোতাদেস বিজয়ী হন ও ঘোষণা করেন তিনি ক্রীটবাসী। প্রকৃতপক্ষে তিনি ক্রীট দ্বীপেরই অধিবাসী ছিলেন। কিন্তু পরের ক্রীড়া প্রতিযোগিতাই তিনি, ইফিসিয়ানদের কাছ থেকে ঘুষ নিয়ে, নিজেকে ইফিসিয়ান বলে দাবী করেন। এর ফলে তিনি ক্রীট থেকে নির্বাসিত হন।'"
খেলার বিভাগসমূহ
thumb|একদল দৌড়বীর হপলিটোড্রোমোসে দৌড়াচ্ছেন। একমাত্র গ্রিক ভাষী মুক্ত পুরুষেরাই (ক্রীতদাস নন এমন) প্রাচীন অলিম্পিক ক্রীড়া প্রতিযোগিতা অংশগ্রহণ করতে পারতেন। বিভিন্ন গ্রিক নগররাষ্ট্রগুলি অংশগ্রহণ করত বলে, কিছুটা হলেও এই অংশগ্রহণকে আন্তর্জাতিক বলা চলে। এছাড়া, অংশগ্রহণকারীরা গ্রিক উপনিবেশ থেকেও আসত, ফলত ক্রীড়া প্রতিযোগিতার আন্তর্জাতিকতা ভূমধ্যসাগরীয় অঞ্চল, এমনকি কৃষ্ণসাগর পর্যন্ত ব্যপ্ত ছিল।
মূল খেলায় অংশগ্রহণের জন্য প্রতিযোগীদের যোগ্যতা অর্জন করতে হত, যাতে তাদের নাম তালিকাভুক্ত হয়। সম্ভবতঃ শুধুমাত্র যুবাবয়সী প্রতিযোগীদেরই অংশগ্রহণে অনুমতি দেওয়া হত। গ্রিক লেখক প্লুটার্কের লেখা থেকেও পাওয়া যায়, যে একজন প্রতিযোগীকে বয়স বেশি মনে হওয়ায় প্রাথমিক ভাবে অংশগ্রহণে নিষেধ করা হয়। পরে স্পার্টার রাজার কাছে ঐ প্রতিযোগীর যৌবনের সপক্ষে তার প্রেমিকা সাক্ষ্য দিলে, রাজার অনুমতিতে ঐ ব্যক্তি প্রতিযোগিতায় অংশগ্রহণে সমর্থ হয়। অংশগ্রহণের আগে সকল প্রতিযোগীকে জিউসের মূর্তির সামনে এই মর্মে শপথ গ্রহণ করতে হত যে তারা দশ মাস যাবৎ অনুশীলন করেছে।
প্রথমে অলিম্পিক ক্রীড়া প্রতিযোগিতা মাত্র একদিনের হলেও অচিরেই বেড়ে পাঁচদিনের প্রতিযোগিতায় রূপ নেয়। শুরুতে অলিম্পিক ক্রীড়া প্রতিযোগিতা একটি মাত্র প্রতিযোগিতা ছিল: স্ট্যাডিয়ন (বা "স্ট্যাড") দৌড়, এটি একটি স্বল্পদৈর্ঘ্যের দৌড় প্রায়, যা একটি স্টেডিয়ামের দৈর্ঘ্যের সমান। তবে এই দৌড়ের সঠিক দূরত্ব আজও অনিশ্চিত, কারণ প্রত্নস্থলগুলিতে পাওয়া ট্র্যাকের দৈর্ঘ্য ও সমকালীন লেখায় পরস্পর বিরোধী হিসাব পাওয়া যায়। দৌড়বীরদের দৌড়ানোর সময় পাঁচটি খুঁটি পেরোতে হত: শুরুতে ও শেষে একটি করে এবং মাঝে আরও তিনটি।
৭২৪ খৃষ্ট পূর্বাব্দে ১৪শ অলিম্পিকের সময় ডায়াউলোস, বা দ্বি-স্ট্যাড দৌড়ের প্রচলন হয়। এটি আসলে স্টেডিয়ামের দ্বিগুণ দূরত্ব বা একপাকের সমান - প্রায়, তবে গবেষকেরা এ ব্যাপারে দ্বিমত পোষণ করেন যে, প্রতিটি দৌড়বীরের পাক খেয়ে ফিরে আসার জন্য নিজস্ব খুঁটি ছিল; নাকি সকল দৌড়বীর একই খুঁটি থেকে পাক খেয়ে শুরুর স্থানে ফিরে আসত। খৃঃ পূঃ ৭২০ অব্দে ডোলিকোস নামে তৃতীয় একটি দৌড় প্রতিযোগিতা শুরু করা হয়। যতটুকু তথ্য পাওয়া যায় তাতে এই দৌড়ের দৈর্ঘ্য নিয়ে বিতর্ক আছে। তবে, সম্ভবতঃ এই রেস প্রায় ১৮-২৪ পাকের হত, মানে, প্রায় তিন মাইল (৫ কিমি)। এটি অনেকটা আজকের ম্যারাথনের অনুরূপ - দৌড় শুরু ও শেষ স্টেডিয়ামে হলেও মাঝের পথটি আঁকা বাঁকা ভাবে পুরো অলিম্পিয়া জুড়েই ছিল। এই পথের ধার দিয়ে অলিম্পিয়ার বিভিন্ন যে সব মন্দির ও মূর্তি পড়ত, তাদের মধ্যে উল্লেখযোগ্য হল নাইকির মূর্তি ও জিউসের মন্দির।
সর্বশেষ যে দৌড় প্রতিযোগিতাটি অলিম্পিকের নির্ঘন্টে যুক্ত হয়, তার নাম ছিল হপলিটোড্রোমোস, বা হপলাইট দৌড়। খৃঃ পূঃ ৫২০ সালে অলিম্পিকে এটির প্রচলন হয়। প্রথাগতভাবে এটি অলিম্পিকের শেষ দৌড় প্রতিযোগিতা হত। প্রতিযোগীরা পূর্ণ বা আংশিক বর্ম পরে, ঢাল হাতে, শিরস্ত্রাণ বা হাঁটুর নিজে বর্ম পরে, হয় একপাক নয়ত দুই পাক ডায়াউলোস (প্রায় ৪০০ বা ৮০০ গজ) দৌড়াত। এই প্রতিযোগিতায় বর্মের ওজনই প্রায় ৫০ থেকে  হওয়ার দরুন, হপলিটোড্রোমোস আসলে যুদ্ধের জন্য প্রয়োজনীয় গতি ও মনের জোরের পরীক্ষা হয়ে উঠেছিল। বর্মের ওজনের জন্য, প্রায়শঃই প্রতিযোগীদের হাত থেকে ঢাল পড়ে যেত বা কোনো পড়ে যাওয়া প্রতিযোগীর গায়ে হোঁচট খেয়ে পড়ে যেত। একটি পাত্রের গায়ে অঙ্কিত এই প্রতিযোগিতার চিত্রে দেখা যায়, কিছু প্রতিযোগী পড়ে থাকা ঢালের উপর দিয়ে লাফিয়ে পার হচ্ছে। এ কারণেই সম্ভবতঃ এই প্রতিযোগিতার পথটি মাটির তৈরী হত যার উপরে বালি ছড়িয়ে দেওয়া হত।
পরবর্তীকালে আরও বিভিন্ন প্রতিযোগিতার সংযোজন হয়: মুষ্টিযুদ্ধ (পিগমি/পিগম্যাচিয়া), কুস্তি (পেল), এবং প্যাংক্রাশন।আধুনিক মিশ্র মার্শাল আর্টের পূর্বসূরী এই প্যাংক্রাশন কারণ এতে "সেযুগের" মুষ্টিযুদ্ধ ও কুস্তির মিশেল থাকত। যদিও মুষ্টিযুদ্ধ কথাটা এই জাতীয় খেলার একটি অতি সরলীকৃত শব্দ। এর বিভিন্ন ধারাগুলির মধ্যে থাই মুষ্টিযুদ্ধ, চীনা মুষ্টিযুদ্ধ, ফরাসি মুষ্টিযুদ্ধ, বর্মী মুষ্টিযুদ্ধ উল্ল্যেখযোগ্য। অন্যদিকে পুরাতত্ত্ব আমাদের দেখিয়েছে যে প্রাচীন গ্রেকো-রোমান কুস্তি বা পেল-এর আজকের যে কোনো ধরনের কুস্তি, এমনকি আধুনিক গ্রেকো-রোমান কুস্তির সাথে কোনো মিলই নেই। অন্যান্য খেলাগুলির মধ্যে রথচালনা, এবং আরও অনেক দৌড়ের প্রতিযোগিতা ( ডায়াউলোস, হিপ্পিওস, ডোলিকোস, এবং হপলিটোড্রোমোস), এমনকি পেন্টাথলনও ছিল, যার মধ্যে কুস্তি, স্ট্যাডিয়ন, লং জাম্প, জ্যাভেলিন থ্রো, এবং ডিসকাস থ্রো। তবে শেষের তিনটি খেলার আলাদা কোনো প্রতিযোগিতা হত না।
অলিম্পিকের কোনো প্রতিযোগিতায় বিজয়ীকে জলপাই শাখা পুরস্কার হিসাবে দেওয়া হত এবং এটি সারা গ্রীসে, বিশেষ করে বিজয়ীর নিজের শহরে, অসীম শ্রদ্ধার সাথে গৃহীত হত। নিজের শহরে একজন অলিম্পিক বিজয়ী প্রায়শঃই প্রচুর আর্থিক পুরস্কারও পেত (অ্যাথেন্সে দেওয়া হত ৫০০ দ্রাখমা, সে যুগের হিসাবে অনেকটাই) এছাড়া অন্যান্য পুরস্কারও দেওয়া হত; যেমন ক্রোটনের মিলোকে জলপাই তেলে পূর্ণ বড় বড় ঘড়া দেওয়া হয়েছিল। অলিম্পিক বিজয়ীদের মূর্তি তৈরী করা হত, এবং কবিরা অর্থের বিনিময়ে বিজয়ীদের উদ্দেশ্যে স্তব গান গাইত।
প্রাচীন অলিম্পিকের অংশগ্রহণ করার অধিকার মূলতঃ ছেলেদের থাকলেও অশ্বচালনা প্রতিযোগিতায় মেয়েরা অংশ নিতে পারত। খৃঃ পূঃ ৩৯৬ ও পরে আবার খৃঃ পূঃ ৩৯২ সালে স্পার্টান রাজকুমারী সিনিস্কার ঘোড়াগুলি চার-চারটে ঘোড়দৌড়ে বিজয়ী হয়। সাধারণভাবে মনে করা হয় কুমারী মহিলাদের (বাগদত্তা বা বিবাহিতা নয় এমন) অলিম্পিকের দর্শকাসনে বসার অনুমতি ছিল। আর অনুমতি ছিল, জিউসের মন্দিরে তৈলপ্রদীপ প্রজ্বলনকারী পূজারিণীদের।
নেবার প্রথার কারণ শুধুমাত্র ভূমধ্যসাগরীয় আবহাওয়া জন্য নয়; বরং এই প্রতিযোগিতা কিছুটা হলেও মানব শরীরের অতুলনীয় ক্ষমতার উৎসব বলেও - অলিম্পিকে প্রতিযোগীরা নগ্ন হয়ে প্রতিযোগিতায় নামার প্রথা ছিল। সাবানের পরিবর্ত হিসাবে জলপাই তেল কাপড়কাচা, স্নান বা অন্যান্য পরিষ্কার করার কাজে ব্যবহৃত যেমন হত, তেমনি রূপচর্চার কাজেও ব্যবহৃত। জলপাই তেল প্রতিযোগীদের ত্বক মসৃণ আকর্ষণীয় করে তুলতে সাহায্য করত।
বিখ্যাত প্রতিযোগী
thumb|প্রাচীন অলিম্পিক বিজয়ীদের তালিকা - ৭৫তম থেকে ৭৮তম ও ৮১তম থেকে ৮৩তম অলিম্পিয়াড (৪৮০-৪৬৮ খৃঃপূঃ, ৪৫৬-৪৪৮খৃঃপূঃ)।
অন্যান্য স্থানে অনুরূপ উৎসব
অলিম্পিয়ায় অনুষ্ঠিত "অলিম্পিক ক্রীড়া প্রতিযোগিতা" নামক ক্রীড়া অনুষ্ঠানের খ্যাতির কারণে একই নামের আরও অনেক ক্রীড়া প্রতিযোগিতা সেই যুগের পুরো গ্রিক দুনিয়াতেই স্থানে স্থানে শুরু হয়ে যায়। এদের মধ্যে কয়েকটির কথা শুধুমাত্র কিছু শিলালিপি ও মুদ্রা থেকে জানা যায়; অন্যদিকে অ্যান্টিওকের অলিম্পিক কিন্তু বেশ খ্যাতি অর্জন করে। একটা সময় এত বেশি "অলিম্পিক ক্রীড়া প্রতিযোগিতা" চালু হয়ে যায় যে আসল অলিম্পিককেই কোনো কোনো শিলালিপিতে "পিসার অলিম্পিক" বলে সম্বোধন করা হয়।
এস্তি গিনজবার্গ
এস্থার ডাফনা "এস্তি" গিনজবার্গ-কিজম্যান (אסתי גינזבורג; জন্ম: ৬ মার্চ ১৯৯০), হচ্ছেন ইসরায়েল এর একজন ফ্যাশন মডেল। তিনি টমি হিলফাইগার, বারবেরি, এফসিউকে, পল এন্ড বিয়ার এবং কাস্ত্রোর মত ব্র্যান্ডের আন্তর্জাতিক প্রচারাভিযানে মডেলিং করেছেন। ২০০৯, ২০১০ এবং ২০১১ সালের স্পোর্টস ইলাস্ট্রেটেড সুইমসুট ইস্যু এ তিনি উপস্থিত ছিলেন। ফোর্বস ইসরায়েল এর মতে, ইসরায়েলের শীর্ষ দশটি সর্বোচ্চ দামের মডেলগুলির মধ্যে তিনি রয়েছেন, তার সাথে আরো রয়েছেন ইসরায়েলি মডেলগুলির পাশাপাশি শ্লোমিত মালকা, গাল গাদোত এবং বার রেফেলি এর মতো মডেল।
প্রারম্ভিক জীবন
এস্তি গিনজবার্গ ১৯৯০ সালের ৬ মার্চ জন্মগ্রহণ করেন ও ইসরায়েল এর তেল আভিভ এর তজাহালার আশেপাশে বেড়ে ওঠেন। তার পিতা, আরিক গিনজবার্গ হচ্ছেন একজন স্থপতি এবং তার মা হচ্ছেন একজন ডাক্তার, যিনি জেরিয়াট্রিক্সে বিশেষজ্ঞ। তার দাদা মূল পরিকল্পনাকারী ও তেল আভিভ নির্মাণে জড়িত একজন প্রকৌশলী ছিলেন। এস্তি গিনজবার্গ হচ্ছেন একজন ইহুদি। তিনি উত্তর তেল আভিভের মর্যাদাকর "দ্য ওরনি ইয়েদ আলেফ হাই স্কুল" এ যোগদান করেন।
তিনি ২২ জুলাই ২০০৯ সালে ইসরায়েল প্রতিরক্ষা বাহিনীতে বাধ্যতামূলক সামরিক সেবা শুরু করেন এবং ঐ বছরের শুরুর অক্টোবরে একটি স্বতঃস্ফূর্ত বিবাহ মাধ্যমে সামরিক সেবা বিলোপের জন্য ইসরায়েলি মডেল বার রেফেলির সহকর্মী ইসরায়েলি মডেলের সমালোচনা করে শিরোনাম তৈরি করেন। সেনাবাহিনীতে যোগদানের বিষয়ে এস্তি গিনজবার্গ বলেন: "সামরিক সেবা আমার ব্যক্তিগত বিশ্বাসের অংশ।" তিনি পরবর্তীকালে হিব্রু বিশ্ববিদ্যালয়ের আন্তর্জাতিক বিষয় সম্পর্ক এ অধ্যয়ন করেন।
মানবপ্রীতি
হেইম অ্যাসোসিয়েশন এর জন্য এস্তি গিনজবার্গ হচ্ছে একজন স্বেচ্ছাসেবক, যারা ইসরায়েল এ শিশুদেরকে ত্রাণ ও সহায়তা প্রদান করে যারা ক্যান্সারের সাথে লড়াই করে যাচ্ছে।
ব্যক্তিগত জীবন
৮ জুন ২০১২ তারিখে, এস্তি গিনজবার্গ ইসরাইলের রিয়েল এস্টেট বিনিয়োগকারী আদি কিজম্যান এর সাথে বিবাহ বন্ধনে আবদ্ধ হন। ২০১৫ সালের ফেব্রুয়ারি মাসে, এস্তি গিনজবার্গ তাদের ছেলে রেফেল ইয়েহনাতান এর জন্ম দেয়।
১৮ ডিসেম্বর ২০১৩ তারিখে জানা যায় যে এস্তি গিনজবার্গ এর বাবা তাকে এবং তার স্বামীকে দেওয়ার জন্য তার অর্থ পরিশোধ করতে ব্যর্থ হয়েছিলেন, যেটি তিনি একটি বাড়ি ক্রয় করতে নিয়েছিলেন। তার বিরুদ্ধে মামলা দায়েরের পর তিনি আর তার পিতার সাথে সম্পর্ক রাখেন না এবং তার ছেলেকে সাক্ষাত করতে দেননি।
থমাস পিনচন
থাম্ব|Thomas Pynchon (1955) টমাস রুগলস পিনচন জুনিয়র (জন্ম ৮ ই মে, ১৯৩৭) একজন আমেরিকান উপন্যাসিক। ম্যাক আর্থার এর একজন ভক্ত হিসেবে তিনি তার জমজমাট ও জটিল উপন্যাসের জন্য খ্যাতিমান। তার কল্পকাহিনী এবং অ-কল্পকাহিনী রচনার বিষয়বস্তু অনেক। তার মধ্যে ইতিহাস, সংগীত, বিজ্ঞান এবং গণিত স্মরণযোগ্য। গ্র্যাভিটির রেইনবো-র জন্য পিনচন ১৯৭৩ সালে কল্পকাহিনী বিভাগে মার্কিন যুক্তরাষ্ট্রের জাতীয় বইয়ের পুরস্কার জিতেছিলেন।
লং আইল্যান্ডের শৈশব শেষে পিনচন মার্কিন যুক্তরাষ্ট্রের নৌবাহিনীতে দুই বছর চাকরি করেছিলেন এবং কর্নেল বিশ্ববিদ্যালয় থেকে ইংরেজি ডিগ্রি অর্জন করেন। ১৯৫০ এর দশকের শেষের দিকে এবং ১৯৬০ এর দশকের শুরুর দিকে বেশ কয়েকটি ছোট গল্প প্রকাশের পরে, তিনি যে উপন্যাসগুলোর জন্য সবচেয়ে বেশি পরিচিত সেগুলো রচনা শুরু করেছিলেন: ভি (১৯৬৩), দি ক্রাইং অফ লট ৪৯ (১৯৬৬) এবং গ্র্যাভিটিজ রেইনবো (১৯৭৩)। তার ২০০৯ এর উপন্যাস ইনহেরেন্ট ভাইস কে ২০১৪ সালে পরিচালক পল থমাস অ্যান্ডারসন একই নামের একটি ফিচার ফিল্মে রূপান্তরিত করেছিলেন। পিনচন লোকচক্ষুর অন্তরালে থাকার জন্য বিখ্যাত; তার কয়েকটি ছবি প্রকাশিত হয়েছে এবং তার অবস্থান ও পরিচয় সম্পর্কে গুজব ১৯৬০ এর দশক থেকে প্রচারিত হয়েছিল। পিনচন এর সবচেয়ে সাম্প্রতিক উপন্যাস ব্লিডিং এজ ১৭ ই সেপ্টেম্বর ২০১৩ তে এ প্রকাশিত হয়েছিল।
শৈশব এবং শিক্ষা
পিনচন ওয়েস্টার বে-এর হাইস্টার বে উচ্চ বিদ্যালয়ে পড়াশোনা করেছেন, যেখানে তাকে "বছরের ছাত্র" হিসাবে ভূষিত করা হয়েছিল এবং তার স্কুল পত্রিকায় সংক্ষিপ্ত কাল্পনিক কাহিনি লিখে অবদান রেখেছিলেন। এই ঘটনাবলি পরবর্তীতে তার পুরো ক্যারিয়ার জুড়ে ব্যবহার করবেন এমন কিছু সাহিত্যিক চিন্তাধারা এবং পুনরাবৃত্তির বিষয়গুলি অন্তর্ভুক্ত করেছিলঃ অদ্ভুতবলের নাম, সোফমোরিক হিউমার, অবৈধ ড্রাগ ব্যবহার এবং প্যারানয়েয়া। ১৯৩৩ সালে ১৬ বছর বয়সে হাই স্কুল থেকে স্নাতক পাস করার পরে, পিনচন কর্নেল বিশ্ববিদ্যালয়ে ইঞ্জিনিয়ারিং পদার্থবিদ্যায় পড়াশোনা করেছিলেন, তবে মার্কিন নৌবাহিনীতে চাকরি করার জন্য তার দ্বিতীয় বছরের শেষের দিকে ইঞ্জিনিয়ারিং পদার্থবিদ্যার পড়া ছেড়ে গিয়েছিলেন। ১৯৫৭ সালে তিনি ইংরেজিতে ডিগ্রি অর্জনের জন্য কর্নেলে ফিরে আসেন। তার প্রথম প্রকাশিত গল্প "দ্য স্মল রেইন", ১৯৫৯ সালের মার্চ মাসে কর্নেল লেখকের কাছে উপস্থিত হয়েছিল। গল্পটি সেনাবাহিনীতে কর্মরত এক বন্ধুর প্রকৃত অভিজ্ঞতা বর্ণনা করে। পরে পিনচন এর সমস্ত কল্পকাহিনী জুড়ে এপিসোড এবং চরিত্রগুলি নেভিতে তার নিজের অভিজ্ঞতার উপর ভিত্তি করে রচিত।